CELEX: 62011CN0005
Language: et
Date: 2011-01-06 00:00:00
Title: Kohtuasi C-5/11: Eelotsusetaotlus, mille on esitanud Bundesgerichtshof (Saksamaa) 6. jaanuaril 2011 — Kriminaalasi Titus Alexander Jochen Donneri süüdistuses

2.4.2011   
            
            
               ET
            
            
               Euroopa Liidu Teataja
            
            
               C 103/14
            
         Eelotsusetaotlus, mille on esitanud Bundesgerichtshof (Saksamaa) 6. jaanuaril 2011 — Kriminaalasi Titus Alexander Jochen Donneri süüdistuses
   (Kohtuasi C-5/11)
   2011/C 103/24
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   Titus Alexander Jochen Donner
   Teine menetlusosaline:
   Generalbundesanwalt beim Bundesgerichtshof
   
      Eelotsuse küsimus
   
   Kas kaupade vaba liikumist reguleerivaid ELTL artikleid 34 ja 36 tuleb tõlgendada nii, et need ei võimalda autoriõigusega kaitstavate teoste ebaseaduslikule levitamisele kaasaaitamise eest kohaldada siseriiklike karistusõigusnormide alusel kohaldamisele kuuluvat kriminaalkaristust, kui Saksamaal autoriõigusega kaitstava teose piiriülese müügi puhul on kumulatiivselt täidetud järgmised tingimused:
   
               —
            
            
               kõnealune teos tuuakse Euroopa Liidu liikmesriigist Saksamaale ja teose tegelik käsutusõigus antakse üle Saksamaal,
            
         
               —
            
            
               omandiõiguse üleminek toimus aga teises liikmesriigis, kus teos ei olnud autoriõigusega kaitstav või kus ei saadud autoriõigust jõustada?